SGPC ने कहा था- श्री आनंदपुर साहिब संकल्प के बारे में गलत जानकारी दी
NCERT 12th Class Political Science Textbook - NCERT की 12वीं की किताब से खालिस्तान का जिक्र हटाने का फैसला किया गया है। यह जानकारी स्कूल शिक्षा सचिव संजय कुमार ने दी है। 
पिछले महीने शिरोमणि गुरुद्वारा प्रबंधक कमेटी (SGPC) ने किताब
NCERT की 12वीं की किताब से खालिस्तान का जिक्र हटाने का फैसला किया गया है। यह जानकारी स्कूल शिक्षा सचिव संजय कुमार ने दी है।
पिछले महीने शिरोमणि गुरुद्वारा प्रबंधक कमेटी (SGPC) ने किताब से विवादित सामग्री को हटाने की मांग की थी। इसके लिए उन्होंने NCERT को लेटर लिखा था।
SGPC ने कहा था कि 12वीं क्लास की किताब से खालिस्तान के जिक्र को हटाया जाए। साथ ही NCERT की किताबों से उस बात का भी हटाया जाए, जिसमें सिखों को अलगाववादियों के तौर पर बताया गया है। SGPC प्रधान एडवोकेट हरजिंदर सिंह धामी ने कहा था कि श्री आनंदपुर साहिब संकल्प के बारे में गलत जानकारी दर्ज की गई है।
अब पढ़ें SGPC किताब में क्या आपत्ति जताई थी...
SGPC ने NCERT को लेटर में लिखा था कि किताबों में सिखों के खिलाफ गलत सूचनाएं फैलाई जा रही हैं। ऐतिहासिक तथ्यों को तोड़-मरोड़कर पेश किया जा रहा है। 12वीं कक्षा की किताब के 7वें चैप्टर में आनंदपुर साहिब और खालिस्तान को लेकर जो जानकारी दी गई।
उसमें बताया गया है कि 1973 में आनंदपुर साहिब प्रस्ताव को शिरोमणि अकाली दल (SAD) ने अपनाया था। किताब में प्रस्ताव को ‘अलगाववादी प्रस्ताव’ के रूप में दिखाया गया है। इसमें कहा गया है कि प्रस्ताव के जरिए क्षेत्रीय स्वायत्ता की मांग को उठाया गया है। इस चैप्टर को पढ़ने में ऐसा लग रहा है कि सिख की तरफ से अलग राष्ट्र की मांग की जा रही हो। जबकि ऐसा नहीं है। इसलिए इसे हटाया जाए।
NCERT ने 12वीं के सिलेबस से मुगलों का चैप्टर हटाया
नेशनल काउंसिल ऑफ एजुकेशनल रिसर्च एंड ट्रेनिंग (NCERT) ने 12वीं कक्षा के लिए इतिहास, नागरिक शास्त्र और हिन्दी के सिलेबस में कुछ बदलाव किए हैं। इतिहास की किताब से मुगल साम्राज्य से जुड़ा चैप्टर हटाया गया है। इसके अलावा हिंदी की बुक से कुछ कविताएं और पैराग्राफ हटाने का निर्णय लिया गया है। पूरी खबर पढ़ें...
मामले से जुड़ी ये खबर भी पढ़ें...
NCRET ने बुक से जम्मू-कश्मीर के विलय की शर्त हटाई
NCERT ने राजनीति विज्ञान की 11वीं कक्षा की किताब से देश के पहले शिक्षा मंत्री मौलाना अबुल कलाम आजाद के नाम का उल्लेख हटा दिया है। जम्मू-कश्मीर के भारत में विलय पर भी बड़े बदलाव किए गए। पूरी खबर पढ़ें...